EkBass/fiwiki-20250220-pages-articles huggingface dataset:
Aula

Aula voi tarkoittaa seuraavia: * aula, avara huone, eteinen tai juhlasali * Aula, sukunimenä: ** Jari Aula (s. 1961), suomalainen radiokuuluttaja, toimittaja ja kääntäjä ** Juho Aula (1897–1958), suomalainen jääkäriyliluutnantti ja isännöitsijä ** Maria Kaisa Aula (s. 1962), lapsiasiainvaltuutettu, Suomen Keskustan entinen varapuheenjohtaja ja kansanedustaja ** Niko Aula, suomalainen kustantaja ** Pekka Aula (s. 1967), suomalainen verkkoviestinnän professori ** Pertti Aula (1936–2021), suomalainen lääketieteellisen genetiikan professori * Aula, kuvitteellisia henkilöitä: ** Niko Aula, Ilkka Remeksen nuortenkirjojen henkilöhahmo * Aula, hyvinkääläisen elokuvateatteri Julian entinen nimi * Aula & Co, suomalainen kirjankustantamo
Ursuliinit

Ursuliinit eli ursuliinisisaret on pyhän Ursulan mukaan nimetty katolinen sisarkunta. Se on perustettu 1535 Bresciassa. Suomessa toimii niin sanottu harmaiden ursuliinien sisarkunta eli Kuoleman tuskassa olevan Jeesuksen Pyhän Sydämen sisaretMerentähden suojeluksessa, Fides 12–13/2001, Catholic.fi s. 6–7 (pdf). Sen on perustanut puolalainen Urszula Ledochowska. Se on toiminut Suomessa vuodesta 1976.WSOY Iso tietosanakirja 10, s. 45, WSOY 1997 ISBN 951-0-20163-4 Ursuliineilla on Jyväskylässä leikkikoulu ja opiskelija-asuntola kun Helsingissä he pitävät Pyhän Marian lastentarhaa. Sisaret osallistuvat myös seurakunnan lapsi- ja nuorisotyöhön. == Lähteet == == Aiheesta muualla == * Luokka:Katolinen kirkko Suomessa
Työtaso

Työtaso on paikoillaan tapahtuvassa istuma- tai seisomatyössä käytettävä, sopivalle korkeudelle asennettu vaakasuora taso, joka mahdollistaa työvälineiden käytön ja työn tekemisen pitkiä aikoja rasittumatta. Työtaso voi olla esimerkiksi puusepänhöyläpenkki, tarkoitukseen sopiva pöytä tai jopa sepän alasin. Kotitaloudessa työtaso tarkoittaa useimmiten keittiön pöytäkaappien päälle asennettua kestävää levyä. thumb|Massiivimuovinen keittiön työtaso, johon on upotettu allas samasta materiaalista. ==Työtasot keittiökalusteissa== Nykyaikaisissa keittiön kiintokalusteissa työtaso on yleensä vakiomitoituksen ansiosta valittavissa vapaasti riippumatta kaapistojen materiaalista, koosta tai väristä. Keittiötasojen yleisimmät materiaalit ovat laminaatilla päällystetty kalustelevy, massiivipuu, luonnonkivi, betoni tai erilaiset komposiittimateriaalit, kuten Corian tai Durat. Laminaattitasot tehdään liimaamalla noin 1 millimetrin paksuinen muovi- paperi-laminaattikerros lastulevyn pinnalle. Laminaatin pinta voi olla yksivärinen tai kuvioitu jäljittelemään kiveä tai puuta. Laminaatti on hinnaltaan edullista ja käytössä kestävää, mutta naarmuja ja koloja on mahdoton korjata. Laminaatti ei kestä leikkuualustana eikä kuumien keittoastioiden alustana. Yleisimpiä laminaattitasoja saa suoraan varastosta rautakaupasta tai kalustemyymälästä. Puutasot tehdään yleensä kokopuurimoja tai -sauvoja yhteen liimaamalla. Puu elää erityisesti kosteuden vaikutuksesta; kosteudelle herkimpiä ovat pyökki ja koivu. Tähän auttaa pinnan säännöllinen öljyäminen. Kuluneen puutason voi hioa ja öljytä uudenveroiseksi. Kivitasot ovat kalliita ja raskaita, mutta sietävät kuumaa ja kulutusta. Kestävintä on tumma, hyvin kiillotettu graniitti, kun taas marmoriin voi tulla tahroja rasvasta, punaviinistä tai mehusta. Ohuet lasi- ja posliiniastiat rikkoutuvat helposti osuessaan kivitasoon. Muita materiaaleja. Keittiön työtaso voidaan myös valaa betonista, muovista tai kivi-muovi-komposiittimateriaalista (ks. massiivimuovi), laminoida lujitemuovista tai työstää ruostumattomasta teräksestä. Tekniikasta riippuen myös altaat voivat olla samaa kappaletta työtason kanssa. Muita työtasojen materiaalivaihtoehtoja ovat keraamisilla laatoilla päällystetty kalustelevy. Työtasot kiinnitetään keittiökalusteiden runkojen päälle tavallisesti altapäin ruuveilla tai liimaamalla. Seinää vasten tuleva reuna tiivistetään listalla tai silikonisaumauksella. Upotettavat tiskialtaat kiinnitetään työtasoon tehtyihin aukkoihin joko suoraan työtason päälle, upotettuna työtason pinnan kanssa samaan tasoon tai ripustettuna työtason alle. ==Lähteet== Luokka:Keittiökalusteet
Talos (täsmennyssivu)

Talos voi tarkoittaa seuraavia: * Talos, kreikkalaisessa mytologiassa esiintyvä pronssinen jättiläinen * Talos – muumion kirous, vuoden 1998 seikkailuelokuva * TALOS (Tactical Assault Light Operator Suit), Yhdysvaltain armeijan taistelupuku * RIM-8 Talos, Yhdysvaltain laivaston ilmatorjuntajärjestelmä
Vetolaatikko

Vetolaatikko on säilytyskalusteissa käytettävä suorakulmainen, ylhäältä avoin säilytyslaatikko, joka voidaan vetää kalusteesta kohtisuoraan ulos jotta sen sisältöön päästään käsiksi. Vetolaatikoita käytetään yleensä useita päällekkäin muun muassa lipastoissa ja yöpöydissä, keittiön pöytäkaapeissa ja toimistopöytien, kirjahyllyjen ym. kalusteiden osana olevissa laatikostoissa. Vetolaatikot valmistetaan yleensä samasta materiaalista kuin niitä ympäröivä kaluste. Perinteisiä vetolaatikoiden materiaaleja ovat massivipuu ja vaneri, muita voivat olla pelti ja muovi. Koska vetolaatikot ovat valtaosan ajasta näkymättömissä kalusteen sisällä, perinteiset puulaatikot on yleensä viimeistelty vain etulevynsä ja sisäpintojen osalta. Puisten vetolaatikoiden kulmat ovat vanhoissa laatukalusteissa silti usein tehty lohenpyrstöliitoksin tai muuten huolellisesti kestävyyttä ajatellen. Puisten vetolaatikoiden liukumekanismina on usein vain yksinkertaiset puulistat kalusteen rungossa, joita pitkin laatikko liukuu auki. Jos laatikko takeltelee, liukupintoja voidaan hangata kynttilällä tai muulla parafiinivahalla. Vetolaatikoiden liukumisen ja käytettävyyden nimissä on keksitty monia parannuksia, kuten pysäytinmekanismit, jotka estävät vetolaatikon putoamisen kiskoilta jos sitä vedetään liian pitkälle. Nykyaikaisissa keittiökaapistoissa ja muissa kalusteissa vetolaatikot liukuvat kevyesti ja sulkeutuvat pehmeästi ja äänettömästi erilaisten metallista tai muovista tehtyjen laakerointien ja muiden liukumekanismien avulla. ==Avaaminen ja sulkeminen== Vetolaatikoiden avaamista helpottamaan kunkin laatikon etulevyyn asennetaan tai työstetään jonkinlainen vedin, josta sormet saavat otteen. Se voi olla etulevystä esiin työntyvä nuppi, lenkki tai kahva tai etulevyyn työstetty reikä, ura tai muu syvennys. Vetolaatikon sulkeminen tapahtuu etulevystä tai vetimestä työntämällä. Etenkin toimisto- ja arkistolaatikostoissa on usein lukkomekanismi, jossa yhdellä avaimen käännöllä voi lukita tai avata kaikki laatikot yhtä aikaa. ==Sisusteet== Vetolaatikoiden tavaroiden pitämiseksi järjestyksessä laatikoiden sisään voidaan rakentaa väliseiniä tai asetella vierekkäin erilaisia rasioita. Erilaisia laatikonjakajia on saatavana myös valmiina. ==Vetolaatikoiden sijoittaminen== Tavallisia läpinäkymättömiä vetolaatikoita voidaan sijoittaa kalusteisiin ja muihin rakenteisiin suunnilleen ihmisen olkapään korkeudelle asti, sillä sitä ylempänä sijaitsevien laatikoiden sisältöä ei voi nähdä kurkottelematta. Vain läpinäkyviä ja keveitä vetolaatikoita, kuten ritiläkoreja, voi rajoitetusti käyttää silmien tasoa korkeammalla niin, että ne nostetaan alas kiskoiltaan käytön ajaksi. Luokka:Säilytyskalusteet Luokka:Säiliöt
Teemu Linkomaa

Teemu Linkomaa (s. 11. huhtikuuta 1991 Lammi) on suomalainen jääkiekkopuolustaja, joka edustaa Ranskan Ligue Magnusissa pelaavaa HC Morzine-Avoriazia. Hän on pelannut urallaan myös hyökkääjänä. ==Ura== Linkomaa on Hämeenlinnan Pallokerhon kasvatti. Hän voitti joukkueessa B2-nuorten Suomenmestaruuden vuonna 2008 ja B-nuorten SM-hopeaa vuonna 2009. Kaudeksi 2009–2010 Linkomaa siirtyi Saimaan Pallon A-nuoriin. Kaudella 2010–2011 hän voitti A-nuorten SM-liigan jäähypörssin 95 minuutillaan. Kaudeksi 2011–2012 Linkomaa nousi SaiPan A-nuorten kapteenistoon.EliteProspects Kaudeksi 2012–2013 Linkomaa siirtyi Ranskan pääsarjassa Ligue Magnusissa pelaavaan Diables Rouges de Briançoniin, jossa hän voitti Coupe de Francen mestaruuden. Kaikkiaan ensimmäinen miesten pääsarjakausi toi Linkomaalle 22 runkosarjaottelussa kaksi syöttöpistettä, kahdeksassa playoff-ottelussa yhden syöttöpisteen ja kymmenessä Coupe de Francen ottelussa kolme syöttöpistettä. Linkomaa palasi kaudeksi 2013–2014 Suomeen ja siirtyi try-outille Mestis- joukkue Heinolan Peliittoihin. Hän ei ehtinyt pelata joukkueessa otteluakaan runkosarjassa ja siirtyi lokakuussa 2013 Suomi-sarjajoukkue Forssan Palloseuran riveihin. Marraskuussa Linkomaa palasi Ranskaan ja siirtyi Pingouins de Morzinen joukkueeseen. ==Tilastot== 2012–2013 HC Briançon Ranska 22 0 2 2 30 8 0 1 1 2 1 kausi yhteensä Ranska 22 0 2 2 30 8 0 1 1 2 ==Lähteet== * ===Viitteet=== Luokka:Suomalaiset jääkiekkoilijat Luokka:Vuonna 1991 syntyneet Luokka:Elävät henkilöt
Fukushima-ku

Fukushima-ku () on yksi Osakan kaupungin 24:stä suuralueesta. Se sijaitsee kaupungin pohjoisosassa Yodogawa- ja Dōjimagawa-jokien välissä aivan Osakan rautatieaseman länsipuolella. Suuralueella on 71 367 asukasta (2013) ja sen pinta-ala on 4,67 neliökilometriä. Fukushima on pääosin asuinaluetta, mutta se sijaitsee lähellä Umedan toimisto- ja liikekeskittymää, joten sitäkin on kehitetty toimistoalueena. Suuralueen lounaisosassa sijaitsee Osakan kaupungin tukkutori. Keskiosassa suurten liikenneväylien ympäröimänä on vielä jäljellä perinteisiä japanilaistyylisiä rakennuksia. Fukushiman suuraluetta palvelevat Osakan metron Sennichimae-linja, JR Westin Osakan ympyrälinja ja Tōzai-linja sekä Hanshin-rautateiden Hanshin-päälinja. == Lähteet == == Aiheesta muualla == *Fukushiman suuralueen internetsivut Luokka:Osakan suuralueet
Fukushima (täsmennyssivu)

Fukushima () voi tarkoittaa seuraavia asioita: * Fukushima, Fukushiman prefektuurin pääkaupunki Japanissa * Fukushiman prefektuuri, prefektuuri Japanissa * Fukushima I -ydinvoimalaitos, ydinvoimalaitos Fukushiman prefektuurissa :* Fukushima I -voimalan ydinonnettomuudet, vuonna 2011 alkanut ydinonnettomuus * Fukushima II -ydinvoimalaitos, ydinvoimalaitos Fukushiman prefektuurissa * Fukushima (Hokkaidō), kauppala Hokkaidōlla Japanissa * Fukushima-ku, suuralue Osakan kaupungissa Japanissa * Fukushima-juku, historiallinen postiasema Nakasendō-tiellä Japanissa
Hans Riegel

Johannes Peter ”Hans” Riegel (10. maaliskuuta 1923 – 15. lokakuuta 2013 Bonn, Saksa) oli saksalainen liikemies, Haribo-makeisyrityksen johtaja. Hans Riegel rakensi veljensä Paul Riegelin kanssa heidän isänsä perustaman yrityksen uudelleen päästyään kotiin Yhdysvaltain armeijan vankileiriltä toisen maailmansodan jälkeen. Hän vastasi tuotteiden markkinoinnista ja myynnistä, nostaen tunnetuksi isänsä 1920-luvulla kehittämän pienen nallemakeisen 1960-luvulla. Hans Riegel johti Hariboa 67 vuotta ja yrityksestä tuli tänä aikana Euroopan suurin makeisyritys ja eräs Saksan parhaiten menestyneistä perheyrityksistä. Hän työskenteli yrityksessä säännöllisesti lähes kuolemaansa saakka ja kuvasi työtään viimeisessä haastattelussaan ”elämänsä iloksi ja koko sisällöksi”. ==Lähteet== Luokka:Saksalaiset liikemiehet Luokka:Vuonna 1923 syntyneet Luokka:Vuonna 2013 kuolleet
Eleanor Catton

Eleanor Catton (s. 24. syyskuuta 1985 Ontario, Kanada) on uusiseelantilainen kirjailija ja käsikirjoittaja. Hänen toinen romaaninsa Valontuojat (2013) sai Booker-palkinnon. == Elämä ja ura == Cattonin vanhemmat ovat uusiseelantilaisia. Perhe asui hänen syntyessään Kanadassa, missä hänen filosofi-isänsä teki väitöskirjaa. Perhe palasi Uuteen-Seelantiin Cattonin ollessa kuusivuotias. Hän varttui Christchurchissa lukuun ottamatta vuotta, jonka hän 13-vuotiaana vietti Britanniassa Leedsissä. Hän opiskeli englantia Canterburyn yliopistossa ja valmistui wellingtonilaisesta Victorian yliopistosta luovan kirjoittamisen ohjelmasta. Cattonin vuonna 2008 ilmestynyt esikoisteos Harjoitukset sai innostuneen vastaanoton. Se sai Betty Trask Awardin ja oli Guardian First Book Awardin finalisti. Cattonin toinen romaani Valontuojat ilmestyi 2013. Teos sijoittuu 1800-luvun Uuteen-Seelantiin kultaryntäyksen aikaan. Booker-palkinnon tuomarineuvoston puheenjohtaja Robert Macfarlane luonnehti teosta suurenmoiseksi romaaniksi, joka on ”rakenteellisessa monimutkaisuudessaan upea, kerronnallisuudessaan koukuttava ja maaginen loihtiessaan ahneuden ja kullan maailmaa”. 832-sivuinen kirja on laajin palkinnon saanut teos. Catton on kaikkien aikojen nuorin Booker- voittaja. Catton käsikirjoitti oman Valontuojat-teoksensa pohjalta tehdyn televisiosarjan BBC:lle. Hän on käsikirjoittanut myös vuoden 2020 elokuvan Emma, joka on Autumn de Wilden ohjaama sovitus Jane Austenin tunnetusta romaanista. Hän suostui käsikirjoituksen tekoon teosta lukematta. Kolmas teos Birnamin metsä (Birnam Wood) syntyi kymmenen vuotta edellisen jälkeen. Se saa Tommi Melenderiltä kehut: "Catton kirjoittaa koukuttavasti ja täyteläisesti" ja "Tekstistä jää esteettisen nautinnon jälkihehku, hienon romaanin tunnusmerkki". Hän luki teoksen ensin alkukielellä mutta on lukenut myös Tero Valkosen suomennoksen, jota hän kiittää taitavaksi.Tommi Melender, Enemmän­ kuin ­jännitystä, Suomen Kuvalehti 6/2024 8.2.2024 ==Suomennetut teokset== * * (Booker-palkinto) * Birnamin metsä (Birnam Wood). Suomentanut Tero Valkonen. Siltala 2024 ISBN 978-952-388-271-3 ==Lähteet== Luokka:Uusiseelantilaiset kirjailijat Luokka:Käsikirjoittajat Luokka:Booker-palkinnon saajat Luokka:Vuonna 1985 syntyneet Luokka:Elävät henkilöt
Aula (huone)

170px|right|thumb|Sisäänkäynti renessanssiaikaisen Malatestianan kirjaston aulaan (Aula del Nuti). thumb|Zagrebin yliopiston kauppatieteiden tiedekunnan aula thumb|left|Wrocławin yliopiston Aula Leopoldina Aula tarkoittaa avaraa eteistä, hallia, käytävää tai juhlasalia esimerkiksi koulurakennuksessa. Antiikin kreikkalaisessa asuinrakennuksessa aulalla tarkoitettiin asuinhuoneiden tai näiden edessä olevan pylväikön ympäröimää sisäpihaa. Leena Valkeapää & Ulla Salmela, Taidehistorian sanasto PDF. Tallennettu 15.10.2013. Yksityisasunnoissakin saatetaan olohuonetta nimittää aulaksi (esimerkiksi myynti-ilmoituksissa). ==Aula ja halli== Aula ja halli ovat merkitykseltään lähellä toisiaan. Sanakirjan mukaan halli on sivultaan avonainen käytävä, suurelle joukolle tarkoitettu sali tai tilava odotushuone, vestibyyli. Bill Brysonin teoksen Sisään! Lyhyt historia lähes kaikesta kotona suomentajat ovat nimenneet teoksen kolmannen luvun Halliksi. Englantilaisten keskiaikaiset asuinhuoneet olivat hallimaisia: "- - ne olivat isoja ladon kaltaisia tiloja, joiden keskellä oli avonainen tulisija. - - Käytännössä kaikki eläminen, niin valveilla kuin nukkuessa, tapahtui tässä yhdessä isossa, enimmäkseen kalustamattomassa huoneessa, joka oli aina savuinen. - - Jopa komeimmissa kodeissa oli vain kolme tai neljä sisätilaa, itse halli, keittiö ja ehkä yksi tai kaksi sivukamaria - -." == Lähteet == Luokka:Tilat
Juhannustanssit (täsmennyssivu)

Juhannustanssit tarkoittaa seuraavia: * Juhannustanssit, suomalaiseen lavatanssiperinteeseen kuuluva juhannusaattoillan ja -yön tapahtuma * Juhannustanssit, Hannu Salaman romaani vuodelta 1964 * Juhannustanssit, ruotsalainen elokuva Salaman romaanista vuodelta 1970 * ”Juhannustanssit”, Dingon kappale vuodelta 1986.
Säilytyskaluste

Säilytyskaluste on kiinteä kaluste tai irrallinen huonekalu, joka on tarkoitettu erilaisten tavaroiden säilyttämiseen kodissa, työpaikalla tai muussa kiinteistössä. Se voi olla avoin (esim. avohyllykkö) tai suljettu ovella, kannella tms. (esim. kaappi tai pyykkikori). Perinteinen säilytyskaluste on avattavalla kannella varustettu arkku, joka voi toimia myös istuimena ja matkalaukkuna. Säilytyskaluste on sisustus- ja kalustealan ammattitermi, joka ei ole yleistynyt arkikieleen. Kalustetta pienemmistä säilytysvälineistä, kuten lehtitelineestä tai kotilaatikosta, käytetään ammattitermiä säilytin. Säilytyskalusteet ovat useimmiten erikoistuneet tietynlaisten tavaroiden säilytystehtävään, mutta esimerkiksi tilavassa komerossa voi säilyttää hyvin monenlaista irtaimistoa sen sisusteista (hyllyt, vaatetangot, ritiläkorit, seinäkoukut) riippuen. Erikoistuneita säilytyskalusteita ovat muun muassa: *keittiön pöytäkaapit, -laatikostot, alakaapit ja korkeat komerot astioiden, ruoanlaitto- ja kattaustarvikkeiden ja huoneenlämmössä säilyvien elintarvikkeiden säilyttämiseen *jääkaappi, pakastin ja muut kylmälaitteet tuoreiden elintarvikkeiden säilytykseen *vaatekaappi, vaatekomero, lipasto, ritiläkoritorni tms. vaatteiden ja kodintekstiilien säilytykseen *siivouskomero siivousvälineiden ja -aineiden säilytykseen *kirjahylly kirjojen, ääni- ja kuvalevyjen, koriste-esineiden yms. säilytykseen *muut avohyllyt esillä pidettäville koriste- ym. esineille *tv- taso viihde-elektroniikkalaitteille *kylpyhuoneen peili- ja allaskaappi ja avohyllyt kylpyhuonetarvikkeille *pyykkikori tms. pesua odottaville tekstiileille *kirjoituspöytä, jossa laatikosto tai kaappi toimistotarvikkeille *työkalukaappi, -laatikosto tai -vaunu työpisteessä *lukittava kassakaappi, kassalipas ja tallelokero arvoesineille *lukittavat säilytyslokerot koulussa, liikenneasemilla, kauppojen auloissa, liikuntapaikkojen pukuhuoneissa yms. paikoissa ==Lähteet== *
Yliopisto (lehti)

Yliopisto: Helsingin yliopiston tiedelehti on suomalainen tiedeaikakauslehti, joka ilmestyy kymmenen kertaa vuodessa. Sitä julkaisee Helsingin yliopisto. Lehden painos on 13 000 kappaletta. Sen päätoimittaja on Marja Pemberton. Lehti alkoi ilmestyä vuonna 1953 nimellä Helsingin yliopiston tiedonantoja. Myöhemmin lehden alaotsikkona oli Acta Universitatis Helsingiensis. Vuonna 1975 lehti sai lukijakilpailun myötä nykyisen nimensä. Alkujaan julkaisu oli lähinnä Helsingin yliopiston henkilökunnalle tarkoitettu tiedotelehtinen. Se myös ilmestyi tiheämmin, lukukausien aikana viikon tai kahden välein. Nykyisin Yliopisto on kansantajuinen tiedelehti, jonka voi tilata kotiin tai hakea jakelutelineistä yliopiston kampuksilta. Lehti käsittelee tiedettä painottamatta erityisesti mitään tieteenalaa. Artikkelit liittyvät pääsääntöisesti Helsingin yliopiston tutkijoiden tutkimuksiin ja asiantuntemukseen. Lehdessä julkaistaan sekä lyhyitä tiedeuutisia että pidempiä feature-artikkeleita, henkilökuvia, esseitä ja kirja-arvioita. Artikkeita ilmestyy itsenäisinä julkaisuina myös lehden lehden verkkosivustolla ja Helsingin yliopiston sivuston ajankohtaiskanavalla. Lehti on kulttuuri-, tiede- ja mielipidelehtien liiton Kultin jäsen ja sitoutunut journalistin ohjeisiin. == Lähteet == Luokka:Suomalaiset tiedelehdet Luokka:Suomalaiset yliopistolehdet Luokka:Helsingin yliopisto
Sedu Aikuiskoulutus

Sedu Aikuiskoulutus on liikelaitos, joka toteuttaa koulutuspalveluja ja oppisopimuskoulutusta. Sen eri toimipaikoissa oli vuoden 2016 alussa yhteensä noin 20 000 opiskelijaa. Sitä ylläpitää Seinäjoen koulutuskuntayhtymä. Liikelaitoksen tulosyksikköjä ovat biotalous ja liikenne, palvelu, tuotanto ja työelämän palvelut. Työntekijöitä on 200 ja liikevaihto noin 18 miljoonaa euroa. Sedu Aikuiskoulutuksen toimipaikkoja on Seinäjoella, Ilmajoella, Lapualla, Kurikassa, Kauhajoella, Ähtärissä, Vaasassa ja Tampereella. ==Historia== Sedu Aikuiskoulutus oli aiemmin Seinäjoen ammatillinen aikuiskoulutuskeskus, joka perustettiin 1970. Toiminta aloitettiin vanhoissa Tiklaksen tiloissa, joista siirryttiin vuosien 1992–1995 aikana Rastaantaipaleelle. Seinäjoen ammatillista aikuiskoulutuskeskusta ylläpitänyt säätiö lakkautettiin vuoden 1999 lopussa, ja vuoden 2000 alusta oppilaitos siirtyi osaksi Seinäjoen kaupungin organisaatioita. Seinäjoen koulutuskeskus perustettiin 1. tammikuuta 2005, jolloin neljän eteläpohjalaisen toisen asteen koulutuksen järjestäjän (Seinäjoen ammatillisen korkea-asteen koulutuksen kuntayhtymä, Seinäjoen ammattioppilaitoksen koulutuskuntayhtymä, Ilmajoen kunnan ylläpitämä Ilmajoen käsi- ja taideteollisuusoppilaitos ja Seinäjoen kaupungin ylläpitämä Seinäjoen ammatillinen aikuiskoulutuskeskus) koulutustehtävät yhdistettiin Seinäjoen koulutuskuntayhtymässä Seinäjoen koulutuskeskukseksi. Vuoden 2008 alusta organisaatiouudistuksessa muodostettiin Sedu Aikuiskoulutus, liikelaitos, joka toteuttaa aikuiskoulutuksen ja oppisopimuskoulutuksen koulutustehtävää. Sedun toiminnot laajenivat jälleen vuoden 2009 alusta, jolloin Seduun liittyivät Härmänmaan ammatti-instituutti, Kurikan ammattioppilaitos ja Ähtärin ammatti-instituutti. == Katso myös == * Koulutuskeskus Sedu == Lähteet == *Seinäjoen aikuiskoulutussäätiön ja Seinäjoen ammatillisen aikuiskoulutuskeskuksen 25-vuotishistoriikki === Viitteet === == Aiheesta muualla == * Sedu Aikuiskoulutuksen kotisivu Luokka: Aikuiskoulutus Luokka: Seinäjoen oppilaitokset
Huili

Huili oli suomalainen vuonna 2010 perustettu aikakauslehti, joka keskittyi ekologiseen elämäntapaan, kulttuuriin ja ilmiöihin. Lehden ilmestyminen loppui 2018. Huili oli alun perin ruotsalaisen energiayhtiö Kraft & Kulturin asiakaslehti. Kraft & Kulturin ajauduttua talousongelmiin vuonna 2012 lehden tekijät lunastivat Huili-tavaramerkin ja jatkoivat toimintaa itsenäisesti.http://www.huililehti.net/huili-lehti-2/ Vuonna 2016 ekoyhtiö Huili oy myi lehden brändin Noon Viestintä Oy:lle. Huilin toiminta uhkasi loppua syksyllä 2015, kun lehden perustaja ja silloinen päätoimittaja Riikka Suominen valittiin Vihreän Langan päätoimittajaksi. Huilin päätoimittajana toimi Hannele Huhtala tammikuusta 2016 elokuuhun 2017. Syyskuusta 2017 lehden lakkautamiseen joulukuussa 2018 päätoimittajana toimi Anna Tommola. Lehti oli kulttuuri- tiede ja mielipidelehtien liiton Kultin jäsen. Huili sai vuonna 2013 Kultin Vuoden laatulehti -palkinnon. == Lähteet == == Aiheesta muualla == * Huili-lehden kotisivu Luokka:Suomalaiset_aikakauslehdet
Kamari (huone)

Kamari eli kammari oli entisajan asunnoissa arvokkaampi huone kuin tupa, pirtti tai keittiö. Se oli tarkoitettu makuuhuoneeksi (makuukamariksi) tai vierashuoneeksi. Kamari omaksuttiin Suomessa myöhäiskeskiajalla, kun siirryttiin paritupatyyppisiin taloihin, joissa keskellä olevasta eteisestä mentiin joko tupaan tai kamariin. Talontarkastussääntö vuodelta 1681 edellytti, että jo yhden manttaalin tiloilla tuli olla asuintuvan lisäksi vierastupa. Uudella ajalla myös kaupunkien ja maaseudun vähäväkiset saivat itselleen kamarin, joka rakennettiin yksinäispirttien tai -tupien lisäkkeeksi. Keskiajalta alkaen talon väkeen kuului muitakin kuin perheenjäseniä, esimerkiksi piikoja ja renkejä. He nukkuivat ja ruokailivat oman perheen joukossa. Koko talonväen oli mentävä makuulle ja noustava ylös yhtä aikaa. Kesällä oli väljempää, kun osa talonväestä nukkui aitoissa. Jos piti mennä yöllä tarpeilleen, oli mentävä ulos rapun pieleen tai niin sanotulle silppusaaville. Käymälät yleistyivät pappiloissakin vasta 1600-luvulla. == Lähteet == Luokka:Asuinhuoneiston tilat Luokka:Uni
Joonan kauriit

Joonan kauriit on kuhmolaisen Boreal Picture - kommandiittiyhtiön tuotannon dokumentti nuoresta kainuulaispojasta, nimeltään Joona Seppänen. Dokumentissa hän huolehtii metsäkauriiden talvisesta selvitymisestä pohjoisen ankarassa talvessa. Ohjelmassa seurataan nuoren kainuulaispojan, tuolloin 12-14 -vuotiaan Joonan arkea ja vapaa-aikaa johon suurta roolia on vuosien ajan pitänyt metsäkaurislauman seuranta ja sen hyvinvoinnista huolehtiminen. Dokumentin kuvaus- ja tapahtumapaikka on Kainuussa Suomussalmella.http://yle.fi/ohjelmat/435135 Ohjelman tuotantovuosi on 2005 ja sen on käsikirjoittanut, kuvannut ja ohjannut Kari Kemppainen. Todellisuudessa dokumenttia kuvattiin useamman vuoden aikajaksolla, mikä on havaittavissa dokumentin päähenkilön kasvamisesta ohjelman edetessä. http://yle.fi/ohjelmat/435135#lisatiedot Ohjelma on esitetty televisiossa Ylen kanavilla kaksi kertaa; 24.12.2009 ja 10.1.2011 Dokumentti on lainattavissa kirjastoista Oulun ja Kainuun alueella. ==Lähteet== == Aiheesta muualla == Luokka:Suomalaiset lyhytelokuvat Luokka:Suomalaiset dokumenttielokuvat Luokka:Vuoden 2005 dokumenttielokuvat
Andoma

Andoma () on joki Vologdan alueen Vytegran piirissä Venäjällä. Sen pituus on 156 kilometriä ja valuma-alueen laajuus 2 570 neliökilometriä. Joki saa alkunsa Andoman ylängöltä Grontozerosta, virtaa mutkitellen keskellä metsiä ja soita ja laskee Ääniseen Ozernoje Ustjen kylän luona. Sen varrella on joukko järviä, joista suurin on Ainozero. Alajuoksullaan joki virtaa laajan Suhojaletskojen suoalueen läpi. Andoman varrella sijaitsee Andomski Pogostin kuntakeskus. Aikaisemmin jokea pitkin uitettiin puutavaraa. Lukuisista koskistaan huolimatta se ei vaikeapääsyisyytensä takia ole suosittu retkeilykohde. Kalastus joella on kielletty. ==Lähteet== ==Aiheesta muualla== * Andoma Venäjän vesistörekisterissä Luokka:Äänisen valuma-alue Luokka:Vologdan alueen joet
Titanik-galleria

Titanik-galleria on Aurajoen rannalla Turun keskustassa toimiva näyttelytila. Gallerian perusti Arte ry vuonna 1988. Gallerian yhteydessä toimii vuonna 2006 käynnistynyt Titanik-residenssi, joka keskittyy äänitaiteeseen.Pajula, Raili: Taidetta Liljan vessassa, Suomen Turku 1/2010 s. 15. Titanik-galleria kunnostettiin näyttelytilaksi Abel Sandelinin 1965 suunnittelemasta entisestä yleisestä käymälästä arkkitehti Hannu Vaiston suunnitelmien mukaan. Ensimmäinen näyttely oli Ismo Kajanderin Tänään ja huomenna maaliskuussa 1988. Titanikissa on ollut esillä näyttelyitä mm. Saara Ekströmiltä (1995), IC-98:lta (2001), Elina Brotherukselta (2010) sekä Meeri Koutaniemeltä (2015). Galleriassa järjestetään lisäksi työpajoja, seminaareja, konsertteja, screeningejä sekä performansseja. Galleria on rakennettu yleisen käymälän tiloihin ja sen katto on osa Runeberginpuistoa. == Lähteet == == Aiheesta muualla == * Titanik-gallerian kotisivut Luokka:Suomen taidegalleriat Luokka:Taiteilijaresidenssit Luokka:Turun rakennukset ja rakennelmat Luokka:Turun kuvataide
Star Eyes

”Star Eyes” (vap. suom. Tähtisilmät) on musiikkikappale vuoden 1943 elokuvasta Lainafrakissa. Kappaleen sävelsivät ja sanoittivat Gene De Paul ja Don Raye. Elokuvassa sen esittivät Helen O’Connell ja Bob Eberly Jimmy Dorseyn orkesterin säestämänä. Jazzsaksofonisti Charlie Parker nauhoitti ”Star Eyesin” vuonna 1951 Verve Recordsille. Parkerin vaikutuksen myötä kappaleesta on tullut suosittu jazzmuusikoiden keskuudessa ja sitä pidetään yhtenä genren standardeista. Sen ovat nauhoittaneet muun muassa Art Pepper, Lee Konitz, Lennie Niehaus, Dexter Gordon ja Anita O’Day. == Lähteet == Luokka:Vuoden 1943 kappaleet Luokka:Jazzstandardit Luokka:Gene De Paulin säveltämät kappaleet Luokka:Don Rayen sanoittamat kappaleet
Kalixlöjrom

Kalixlöjrom on Perämeren muikun eli maivan mätiä. Sitä pyydetään Perämeren pohjoisosasta Piitimen ja Haaparannan väliseltä Ruotsin merialueelta. Kalixlöjrom on Euroopan unionin nimisuojaama elintarvike.Euroopan komission päätös 24.3.2010 Viitattu 16.10.2013. Nykyään Kalixlöjrom on maailmanlaajuisesti tunnettu brändi, jonka kilohinta vaihtelee 100–400 euron välillä. Nimensä se on saanut Norrbottenissa sijaitsevasta Kalixista eli Kainuusta. Kalixlöjrom-nimitystä saa käyttää ainoastaan lisensoitujen pyytäjien mädistä. Maivan pyyntikausi Norrbottenissa alkaa syyskuun jälkipuoliskolla ja jatkuu lokakuun loppuun saakka.Caviar of Kalix Viitattu 16.10.2013. Maivan elinympäristöstä johtuen sen mäti on kiinteämpää, väriltään punaisempaa ja maultaan miedompaa kuin muiden muikkujen mäti. Suomen merialueelta pyydetty maivan mäti ei ole yhtä arvokasta, johtuen muun muassa nimisuojan ja brändin puutteesta. Lisäksi Suomessa tuotetaan runsaasti sisävesien muikun mätiä, joka kilpailee Perämeren maivan kanssa.Pekka Juntti: "Punaisen kullan metsästäjät", Satakunnan Kansa 2.10.2013, s. B6–9. Viitattu 16.10.2013. == Lähteet == == Aiheesta muualla == *Kalixlöjrom.com Luokka:Mäti Luokka:Euroopan unionin suojatut alkuperäisnimitykset Luokka:Ruotsalainen keittiö Luokka:Norrbottenin lääni
Milla Kangas

Milla Kangas (s. 1981) on suomalainen näyttelijä. Hän on näytellyt useissa teattereissa, kuunnelmissa ja muun muassa televisiosarjassa Uusi päivä, jossa hän esitti Päivikki Summasta. Hän on koulutukseltaan teatteritaiteen maisteri. == Filmografia == === Elokuvat === Vuosi Elokuva / Lyhytelokuva Rooli 2008 Kolmistaan Petfilms Oy:n myyjä 2011 Enon opetukset Maria === Televisiosarjat === Vuosi Sarja Rooli 2010–2011 Uusi päivä Päivikki Summanen 2013 Mun ainoot 30 minsaa Jaana 2019 Hillo uhri 2020 Kaikki synnit Tarja Leinonen 2023 Kullannuput Johanna Syke Petra Nokimaa == Lähteet == Luokka:Suomalaiset näyttelijät Luokka:Vuonna 1981 syntyneet Luokka:Elävät henkilöt
Hole in the Head

Hole in the Head on brittiläisyhtye Sugababesin kappale, joka julkaistiin heidän Three-studioalbumin johdantosinglenä. Kappaleen sanoittivat Brian Higgins, Miranda Cooper, Tim Powell, Nick Coler, Niara Scarlett, Keisha Buchanan, Mutya Buena, sekä Heidi Range, ja tuottivat Higgings sekä Jeremy Wheatley. Kappale sai suosiota kriitikoiden keskuudessa ja se oli kaupallinen menestys, sijoittuen kahdessatoista eri maassa kymmenen parhaan joukkoon. ==Listasijoitukset== Listat (2003-04) Sija Australia (ARIA) 25 Itävalta (Ö3 Austria Top 40) 5 Belgia (Ultratop 50 Flanderi) 20 Belgia (Ultratip Vallonia) 11 Tanska (Tracklisten) 1 Suomi (Suomen virallinen lista) 11 Saksa (Media Control AG) 9 Unkari (Rádiós Top 40) 17 Unkari (Dance Top 40) 7 Irlanti (IRMA) 2 Alankomaat (Dutch Top 40) 2 Alankomaat (Mega Single Top 100) 3 Uusi-Seelanti (Recorded Music NZ) 11 Norja (VG-lista) 2 Ruotsi (Sverigetopplistan) 7 Sveitsi (Schweizer Hitparade) 8 Britannia (Official Charts Company) 1 Yhdysvallat (Billboard Hot 100) 96 Yhdysvallat (Billboard Hot Dance Club Songs) 1 Yhdysvallat (Billboard Pop Songs) 24 ==Lähteet== Luokka:Vuoden 2003 kappaleet Luokka:Brittiläiset popkappaleet
Lentopallon Suomen Cup 2013

Lentopallon Suomen Cupiin 2013 osallistui 17 miesten ja 9 naisten joukkuetta. ==Miesten Cup== Karsintakierros 26\. syyskuuta Tapanilan Erä 3/AL Lempäälän Kisa 1 1–3 19-25 , 25-22 , 14-25 , 9-25 === Puolivälierälohkot === Lohkovaihe pelattiin 11. - 13. lokakuuta ====Lohko 1==== Ottelut 12\. lokakuuta Lentopalloseura ETTA Team Lakkapää 1–3 23-25 , 22-25 , 25-22 , 21-25 12\. lokakuuta Kokkolan Tiikerit Vaasan Kiisto 3–0 25-12 , 25-16 , 25-18 13\. lokakuuta Kokkolan Tiikerit Team Lakkapää 3–0 25-12 , 25-20 , 25-21 ====Lohko 2==== Ottelut 12\. lokakuuta Hurrikaani-Loimaa Loimaan Jankko 2 3–0 25-16 , 25-12 , 25-15 12\. lokakuuta Raision Loimu Korson Veto 3–1 23-25 , 25-14 , 25-18 , 25-9 13\. lokakuuta Hurrikaani-Loimaa Raision Loimu 3–1 21-25 , 25-19 , 25-22 , 25-18 ====Lohko 3==== Ottelut 11\. lokakuuta Lempäälän Kisa 1 Rantaperkiön Isku 0–3 13-25 , 15-25 , 17-25 12\. lokakuuta Vammalan Lentopallo Akaa-Volley 3–0 25-18 , 25-14 , 25-15 13\. lokakuuta Vammalan Lentopallo Rantaperkiön Isku 3–0 25-21 , 25-14 , 25-18 ====Lohko 4==== Ottelut 12\. lokakuuta Saimaa Volley Riento Joensuu 3–1 25-23 , 34-36 , 25-20 , 25-16 12\. lokakuuta Pielaveden Sampo HuKi Jyväskylä 3–0 25-20 , 25-15 , 25-15 13\. lokakuuta Pielaveden Sampo Saimaa Volley 3–0 25-23 , 25-18 , 25-15 ===Välierät=== Hurrikaani-Loimaa - Vammalan Lentopallo 14\. marraskuuta Hurrikaani VaLePa 0–3 19-25 , 18-25 , 18-25 8\. tammikuuta VaLePa Hurrikaani 3–0 25-23 , 25-19 , 25-21 Pielaveden Sampo - Kokkolan Tiikerit 13\. marraskuuta Sampo Tiikerit 0–3 32-34 , 24-26 , 22-25 27\. marraskuuta Tiikerit Sampo 3–0 25-23 , 25-18 , 25-22 ===Loppuottelu=== Vammalan Lentopallo - Kokkolan Tiikerit 11\. tammikuuta 2014 VaLePa Tiikerit 1–3 25-23 , 26-28 , 17-25 , 22-25 * Cup-mestaruus oli Kokkolan Tiikereiden seurahistorian ensimmäinen. ==Naisten Cup== Karsintakierros 8\. marraskuuta Vampulan Urheilijat Liigaploki 1–3 20-25 , 28-26 , 18-25 , 15-25 === Välierälohkot === Lohkovaihe pelataan 9. - 10. marraskuuta ====Lohko 1==== Ottelut 9\. marraskuuta Hämeenlinnan Pallokerho Liiga Eura 3–0 25-22 , 25-13 , 25-14 9\. marraskuuta LP Viesti Salo Liigaploki 3–0 25-8 , 25-22 , 25-14 10\. marraskuuta LP Viesti Salo Hämeenlinnan Pallokerho 3–0 25-13 , 25-16 , 25-7 ====Lohko 2==== Ottelut 9\. marraskuuta Oriveden Ponnistus Pieksämäki Volley 3–2 25-19 , 22-25 , 25-19 , 19-25 , 15-12 9\. marraskuuta LP Kangasala Woman volley 3–0 25-18 , 25-14 , 25-11 10\. marraskuuta LP Kangasala Oriveden Ponnistus 3–2 19-25 , 25-22 , 22-25 , 25-21 , 15-9 ===Loppuottelu=== LP Viesti Salo - LP Kangasala 11\. tammikuuta 2014 LP Viesti LP Kangasala 0–3 23-25 , 16-25 , 19-25 ==Lähteet== * Lentopalloliiton tulospalvelu * Suomen Cup aikataulu Luokka:Vuoden 2013 lentopallo Luokka:Lentopallon Suomen Cup -kaudet
Scottsdale (Arizona)

Scottsdale on kaupunki Maricopan piirikunnassa Arizonan osavaltiossa Yhdysvalloissa. Sen pinta-ala on noin 476 neliökilometriä, ja vuoden 2018 arvion mukaan siellä asui 255 310 asukasta. Vuosina 2010–2018 Scottsdalen väkiluku kasvoi 17,4 prosenttia. Scottsdale tunnetaan matkailusta. Lisäksi kaupungissa on maailmanluokan golfkenttä, jolla pelataan vuosittain PGA Tourin turnauksia, ja kymmeniä muita golfkenttiä. == Lähteet == == Aiheesta muualla == * Luokka:Maricopan piirikunta Luokka:Arizonan kaupungit
Myeloperoksidaasi

Myeloperoksidaasi on entsyymi, joka hapettaa vetyperoksidin avulla kloridi- ionit hypokloorihapokkeeksi. Hypokloorihapokkeella on antibakteerisia ominaisuuksia, joten myeloperoksidaasi on osa ihmisen immuunijärjestelmää. Myeloperoksidaasin EC-numero on EC 1.11.2.2. ==Esiintyminen ja ominaisuudet== Ihmisellä ja muilla eläimillä myeloperoksidaasia esiintyy erityisesti neutrofiileissä, joka on yksi valkosolutyyppi. Sitä esiintyy pienemmissä määrin myös monosyyteissä ja maksan Kupfferin soluissa. Rakenteeltaan ihmisen myeloperoksidaasientsyymi on kahdesta samanlaisesta alayksiköstä muodostunut homodimeeri. Sen molekyylimassa on noin 150 kDa. Myeloperoksidaasi vaatii toimikseen prosteettiseksi ryhmäkseen hemiryhmän. Entsyymin poikkeuksellinen vihreä väri johtuu siihen sitoutuneesta hemiryhmästä. Entsyymi katalysoi kloridi-ionin hapettamista hypokloorihapokkeeksi vetyperoksidin avulla. Muita yhdisteen katalysoimia reaktioita ovat bromidi-ionien hapettaminen hypobromihapokkeeksi, jodidi-ionin hapettaminen hypojodihapokkeeksi, tiosyanaatti-ionin hapettaminen hypotiosyaniitti-ioniksi. Myös näillä yhdisteillä on antibakteerisia ominaisuuksia. Myeloperoksidaasi kykenee hapettamaan myös eräitä orgaanisia yhdisteitä. Myeloperoksidaasin inhibiittoreita ovat muun muassa syanidi-, nitriitti- ja atsidi-ionit sekä eräät orgaaniset yhdisteet, kuten 4-aminobentsoehappohydratsiini. Perinnöllinen myeloperoksidaasin puutos heikentää immuunipuolustusta ja bakteerien tappaminen voi kestää jopa kaksi kertaa pidempään kuin normaalista. Puutoksen aiheuttama haitta ei kuitenkaan ole useinkaan erityisen vakava, sillä myös myeloperoksidaasista riippumattomat bakteereja tappavat puolustusmekanismit ovat tehokkaita. Kohonnut myeloperoksidaasipitoisuus voi kertoa kohonneesta sydänkohtausriskistä. ==Lähteet== Luokka:Oksidoreduktaasit Luokka:Immuunijärjestelmä
Breathless (The Corrsin kappale)

Breathless on irlantilaisyhtye The Corrsin kappale. Kappale julkaistiin 18. heinäkuuta 2000 heidän kolmannen, In Blue -studioalbumin ensimmäisenä singlenä. ”Breathlessin” sanoitti ja tuotti Robert John ”Mutt” Lange, joka on tuottanut myös esimerkiksi Shania Twainin, Bryan Adamsin ja Def Leppardin kappaleita. Kappale sai kriitikoilta yleisesti ristiriitaisen vastaanoton; Jotkut kutsuivat sitä seksikkääksi ja hitiksi, mutta toiset taas tunsivat sen heikoksi. Kappaleen musiikkivideo kuvattiin Mojaven aavikolla ja sen ohjasi Nigel Dick. ==Kappalelista== * 1. ”Breathless” (Album Version) * 2. ”Head in the Air” (Non-album track) * 3. ”Judy” (Non-album track) ==Listasijoitukset== Listat (2003-04) Sija Australia (ARIA) 7 Itävalta (Ö3 Austria Top 40) 1 Belgia (Ultratop 50 Flanderi) 1 Belgia (Ultratop 50 Vallonia) 2 Kanada (Billboard Adult Contemporary) 3 Ranska (SNEP) 26 Saksa (Media Control AG) 1 Irlanti (IRMA) 1 Italia (FIMI) 2 Alankomaat (Mega Single Top 100) 1 Uusi-Seelanti (Recorded Music NZ) 3 Espanja (PROMUSICAE) 1 Ruotsi (Sverigetopplistan) 5 Sveitsi (Swiss Music Charts) 1 Britannia (Britannian singlelista) 1 Yhdysvallat (Billboard Hot 100) 20 Yhdysvallat (Billboard Adult Contemporary) 1 Yhdysvallat (Billboard Adult Top 40) 7 Yhdysvallat (Billboard Top 40 Mainstream) 2 Yhdysvallat (Billboard Top 40 Tracks) 2 ==Myynnit== Valtio Saavutus Myynnit Australia Platinaa 70,000+ Britannia Hopeaa 200,000+ ==Lähteet== Luokka:Irlantilaiset popkappaleet Luokka:Irlantilaiset rockkappaleet Luokka:Pop rock -kappaleet Luokka:Vuoden 2000 kappaleet
Urtasvaara

Urtasvaara () on Enontekiön käsivarressa 14 kilometrin päässä Haltista lounaaseen oleva tunturi. Sen korkeus on 1 060 metriä.WSOY Iso tietosanakirja 10, s. 45, WSOY 1997 ISBN 951-0-20163-4 == Lähteet == Luokka:Enontekiön tunturit
Miroslav Dvořák (yhdistetyn hiihtäjä)

Miroslav Dvořák (s. 3. maaliskuuta 1987 Liberec) on tšekkiläinen yhdistetyn hiihtäjä. Liberecin MM-kilpailuissa 2009 Dvořák sijoittui yhteislähtökilpailussa 16:nneksi. Vancouverin talviolympialaisissa 2010 Dvořák oli 28:s suurmäen kilpailussa. Sotšin olympialaisissa 2014 hän sijoittui normaalimäen Gundersen-kilpailussa 11:nneksi. Yhdistetyn maailmancupissa Dvořák on sijoittunut parhaimmillaan kolmanneksi Almatyn suurmäen Gundersen- kilpailussa helmikuussa 2013, Tšaikovskin normaalimäen ja suurmäen Gundersen- kilpailuissa tammikuussa 2014 sekä Kuusamon suurmäen Gundersen-kilpailussa marraskuussa 2014. == Lähteet == Luokka:Tšekkiläiset yhdistetyn hiihtäjät Luokka:Vuonna 1987 syntyneet Luokka:Elävät henkilöt
Usipetit

Usipetit oli muinaisgermaaninen kansa nykyisen Luoteis-Saksan alueella.WSOY Iso tietosanakirja 10, s. 47, WSOY 1997 ISBN 951-0-20163-4 Heidän latinankielinen nimensä usipetes oli ilmeisesti kelttiläisperäinen ja merkitsi "hyvät ratsastajat". Usipetit ylittivät yhdessä tenkterien kanssa Reinin vuonna 59 tai 58 eaa. ja joutui taisteluihin Caesarin johtamien roomalaisjoukkojen kanssa. Myöhemmin he asettuivat Lahnin rannoille ja sulautuivat lopulta frankkeihin.Castrén & Pietilä-Castrén 2000, s. 610 == Lähteet == * Paavo Castrén ja Leena Pietilä-Castrén: Antiikin käsikirja. Otava 2000. ISBN 951-1-12387-4. ===Viitteet=== Luokka:Germaaniheimot
Englannin 1. divisioonan kausi 1896–1897

Englannin 1. divisioonan kausi 1896-1897 oli yhdeksäs kausi, kun ratkottiin The Football Leaguen mestaruus. Mukana 1. divisioonassa oli kuusitoista joukkuetta. Sarjan voittaja oli liigan mestari, ja kaksi viimeistä joutuivat testiotteluihin 2. divisioonan parhaita vastaan. Uutena joukkueena 1. divisioonassa pelasi 2. divisioonasta noussut Liverpool FC, joka nousi yhden välivuoden jälkeen takaisin korkeimmalle sarjatasolle. Liigan mestaruuden voitti toista kertaa perättäin Aston Villa. == Sarjataulukko == Kaksi viimeistä joukkuetta joutuivat testiotteluihin 2.divisioonan kahta parasta vastaan. == Ottelut == ==Testiottelut== Testiotteluissa kohtasivat 1.divisioonan kaksi viimeistä ja 2.divisioonan kaksi parasta joukkuetta. Mikäli 1.divisioonan seura voitti ottelun, se säilytti sarjapaikkansa ja 2.divisioonan seura pysyi 2.divisioonassa. Mikäli 2.divisioonan seura voitti, oli edessä vaaliprosessi jonka jälkeen seura saattoi päästä 1.divisioonaan. |} Testiotteluiden jälkeen Notts County nousi 1.divisioonaan ja Burnley putosi 2.divisioonaan. == Lähteet == Luokka:Jalkapallosarjojen kausi 1896–1897/1897 Luokka:Englannin 1. divisioonan kaudet
Jääkiekon alle 18-vuotiaiden maailmanmestaruuskilpailut 2004

Jääkiekon alle 18-vuotiaiden maailmanmestaruuskilpailut 2004 pelattiin Valko- Venäjällä huhtikuussa 2004. Maailmanmestaruuden voitti Venäjä näissä historian kuudensissa alle 18-vuotiaiden maailmanmestaruuskilpailuissa. == Alkusarja == === Lohko A === Joukkue O V H T TM PM P 4 4 0 0 22 5 8 4 3 1 0 15 5 6 4 2 2 0 8 12 4 4 1 3 0 8 10 2 4 0 4 0 3 24 0 === Lohko B === Joukkue O V H T TM PM P 4 2 0 2 16 9 6 4 1 0 3 10 3 5 4 1 0 3 13 7 5 4 1 1 2 14 8 4 4 0 4 0 6 32 0 == Putoamissarja == Joukkue O V H T TM PM P 3 3 0 0 18 3 4 3 2 1 0 12 9 2 3 1 2 0 7 12 2 3 0 3 0 7 20 0 == Pudotuspelit == === Puolivälierät === === Välierät === === Sijoitusottelu 5. sijasta === === Pronssiottelu === === Loppuottelu === == Lopputulokset == Sija Joukkue 4\. 5\. 6\. 7\. 8\. 9\. 10\. ==Palkinnot== ===IIHF:n valitsemat turnauksen parhaat pelaajat=== *Paras maalivahti: Marek Schwarz *Paras puolustaja: Zach Jones *Paras hyökkääjä: Jevgeni Malkin == Lähteet == * Kisat IIHF:n sivuilla * Passionhockey.com: IIHF U18 2004 * Hockeyarchives: IIHF U18 2004 === Viitteet === 2004 Luokka:Vuoden 2004 jääkiekko Luokka:Valko-Venäjän jääkiekko Luokka:Minskin urheilu
Järvialue

Järvialue on monien seutujen nimissä esiintyvä sana: * Kenian järvialue Isossa hautavajoamassa, Keniassa * Koorasten kylän järvialue, Virossa * Kurtnan järvialue, Virossa * Masurian järvialue, Puolassa * Mecklenburgin järvialue, Saksassa * Muonion järvialue, Suomessa * Rõugen järvialue, Virossa * Willandran järvialue, Australiassa ==Katso myös== * Englannin järviseutu, Englannissa * Järviseutu, täsmennyssivu
Jääkiekon alle 18-vuotiaiden maailmanmestaruuskilpailut 2005

Jääkiekon alle 18-vuotiaiden maailmanmestaruuskilpailut 2005 pelattiin Tšekissä huhtikuussa 2005. Maailmanmestaruuden voitti Yhdysvallat näissä historian seitsemänsissä alle 18-vuotiaiden maailmanmestaruuskilpailuissa. == Otteluareenat == Plzeň České Budějovice Plzeň Arena Kapasiteetti: 8 236 Budvar Arena Kapasiteetti: 6 421 Plzen Arena Budvar Arena == Alkusarja == === Lohko A === Joukkue O V H T TM PM P 4 3 1 0 24 7 6 4 3 1 0 9 6 6 4 3 1 0 19 12 6 4 1 3 0 10 18 2 4 0 4 0 4 23 0 === Lohko B === Joukkue O V H T TM PM P 4 4 0 0 17 5 8 4 3 1 0 16 6 6 4 2 2 0 6 9 4 4 1 3 0 6 13 2 4 0 4 0 4 16 0 == Putoamissarja == Joukkue O V H T TM PM P 3 3 0 0 10 5 6 3 2 1 0 7 5 4 3 1 2 0 5 7 2 3 0 3 0 5 10 0 == Pudotuspelit == Ottelujen alkamisajat paikallisia aikoja. === Puolivälierät === === Välierät === === Sijoitusottelu 5. sijasta === === Pronssiottelu === === Loppuottelu === == Lopputulokset == Sija Joukkue 4\. 5\. 6\. 7\. 8\. 9\. 10\. http://www.iihf.com/Hydra/Tournaments_05/output/w18/hydra.iihf.com/data/iihf/output/xml/1000000028/IHM1000000028Z012_Final_Ranking_1_0.html ==Palkinnot== ===IIHF:n valitsemat turnauksen parhaat pelaajat=== *Paras maalivahti: Ondřej Pavelec *Paras puolustaja: Luc Bourdon *Paras hyökkääjä: Phil Kessel ===Turnauksen tähdistökentällinen=== *Maalivahti: Ondřej Pavelec *Puolustajat: Vjatšeslav Buravtšikov, Kris Letang *Hyökkääjät: Nicklas Bergfors, Martin Hanzal, Phil Kessel == Lähteet == * Kisat IIHF:n sivuilla * Passionhockey.com: IIHF U18 2005 * Hockeyarchives: IIHF U18 2005 === Viitteet === 2005 Luokka:Vuoden 2005 jääkiekko Luokka:Tšekin urheilutapahtumat Luokka:Tšekin jääkiekko Luokka:Plzeň Luokka:Etelä-Böömin lääni
Terttu Utriainen

Terttu Kyllikki Utriainen (s. 1946 Helsinki) on suomalainen oikeustieteilijä, joka toimi Lapin yliopiston rikosoikeuden professorina vuosina 1982–2014. Hänen tutkimusalaansa ovat olleet muun muassa syyllisyys sekä seksi-, huume-, liikenne- ja konkurssirikokset.WSOY Iso tietosanakirja 10, s. 51, WSOY 1997 ISBN 951-0-20163-4 Hän toimi oikeustieteiden tiedekunnan dekaanina 1996–2000. Utriainen väitteli tohtoriksi Helsingin yliopistossa vuonna 1984 aiheenaan syyllisyys muuttuvana käsitteenä. Terttu Utriaisen vanhemmat olivat Kaarlo ja Elsa Utriainen. == Teokset == * Syyllisyys muuttuvana käsitteenä (väitöskirja), 1984 * Rikosoikeudellisen vastuun alkujuurilla, 1985 * Huumausainerikokset (toim. Utriainen – Hakonen), 1985 * Alkoholirikokset (toim. Utriainen – Hepola), 1985 * Liikennerikokset (toim. Utriainen – Isoluoma), 1986 * Konkurssirikokset (toim. Utriainen – Vento), 1987 * Juridica Lapponica 1–6 (toim.) 1986–1989 * Matkailun juridiikkaa (toim. Eilavaara – Utriainen), 1988 * Rikosten rangaistukset ja muut seuraamukset, 1989, 1992 * Raiskaus rikosoikeudellisena ongelmana, 2010, 2013 * Criminal Law in the International Encyclopedia of Laws, Finland, 2015 Suomen lakimiehet 2015Professorimatrikkeli == Lähteet == Luokka:Suomalaiset oikeustieteilijät Luokka:Lapin yliopiston professorit Luokka:Suomalaiset professorit Luokka:Vuonna 1946 syntyneet Luokka:Elävät henkilöt
Rosvokotinga

Rosvokotinga (Ampelion rufaxilla) on kotingojen heimoon kuuluva varpuslintu. ==Levinneisyys== Rosvokotingaa tavataan Kolumbiassa, Ecuadorissa, Boliviassa ja Perussa. Sitä on kuvattu harvinaiseksi ja laikuttaisesti esiintyväksi, mutta sen kannankehitys on vakaa. Laji on luokiteltu elinvoimaiseksi. ==Lähteet== Luokka:Kotingat
Kastanjakotinga

Kastanjakotinga (Doliornis remseni) on kotingojen heimoon kuuluva varpuslintu. ==Levinneisyys== Kastanjakotingaa tavataan Kolumbiassa ja Ecuadorissa. Sen kannaksi arvioidaan 5 400 yksilöä. Laji on luokiteltu silmälläpidettäväksi, koska sen kanta on pieni ja vähenemässä, ja koska sen elinympäristöt ovat tuhoutumassa. ==Lähteet== Luokka:Kotingat
Uuden-Britannian hauta

Uuden-Britannian hauta () on hautavajoama Salomonmeressä Bougainvillen saaresta länteen Uuden-Guinean ja Salomonsaarten välissä. Vajoaman suurin syvyys on 9 140 metriä. Sen itäpäätä kutsutaan toisinaan myös Bougainvillen haudaksi.WSOY Iso tietosanakirja 10, s. 52. WSOY, 1997. ISBN 951-0-20163-4. == Lähteet == Luokka:Syvänmeren haudat Luokka:Tyynimeri
Punaperäkotinga

Punaperäkotinga (Doliornis sclateri) on kotingojen heimoon kuuluva varpuslintu. ==Levinneisyys== Punaperäkotingaa tavataan kotoperäisenä Perun itäosissa. Sen kannaksi arvioidaan noin 3 600 yksilöä. Laji on luokiteltu silmälläpidettäväksi, koska sen populaatio on pieni, ja vähenemässä elinympäristöjen tuhoutumisen takia. ==Lähteet== Luokka:Kotingat
Perunsilpoja

Perunsilpoja (Phytotoma raimondii) on kotingojen heimoon kuuluva varpuslintu. ==Levinneisyys== Perunsilpojaa tavataan Perun pohjoisosien rannikolla. Sen kannaksi arvioitiin vuonna 2018 vähintään 3 300 yksilöä. Laji on luokiteltu vaarantuneeksi, koska sen levinneisyysalue on pieni ja sirpaloitunut, ja koska sen populaatio on pienenemässä elinympäristöjen tuhoutumisen takia. ==Lähteet== Luokka:Kotingat Luokka:Uhanalaiset linnut
Silpoja

Silpoja (Phytotoma rutila) on kotingojen heimoon kuuluva varpuslintu. ==Levinneisyys== Silpojaa tavataan Etelä-Amerikassa Boliviasta Argentiinanan keskiosiin. Sitä on kuvattu melko yleiseksi, mutta sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi. ==Lähteet== Luokka:Kotingat
Jessie Ware

Jessica Lois ”Jessie” Ware (s. 15. lokakuuta 1984 Lontoo, Englanti) on brittiläinen laulaja-lauluntekijä. Waren kansainvälisesti tunnetuin kappale on vuonna 2012 julkaistun Devotion-esikoisalbumin kolmas single ”Wildest Moments”. Hänen isosiskonsa on näyttelijä ja malli Hannah Ware. Heidän isänsä on muun muassa ajankohtaisohjelmassa Panorama työskennellyt toimittaja John Ware. == Lähteet == Luokka:Brittiläiset laulajat Luokka:Vuonna 1984 syntyneet Luokka:Elävät henkilöt
Aili Jokelainen

Iida (Ida) Aili Jokelainen (17. marraskuuta 1924 Sotkamo – 29. marraskuuta 2019Kuolinilmoitus. Helsingin Sanomat 21.12.2019, s. C 20.) oli suomalainen kodin teknologian tutkija. Sotkamolaissyntyinen maanviljelijän tytär Aili Jokelainen valmistui Helsingin yliopistosta maatalous- ja metsätieteiden kandidaatiksi vuonna 1956, lisensiaatiksi 1959 ja väitteli siellä tohtoriksi 1965. Hän oli Helsingin yliopiston kodinhoito-opin opettaja 1966–1973 ja kodin teknologian vt. professori 1970–1973. Vakituinen professori hän oli vuosina 1973–1991, josta vuoteen 1977 ylimääräisenä professorina. Hänen väitöskirjansa käsitteli saamelaisten ruokavaliota.Kuka kukin on 1978, s. 301. Runeberg.org.Facta 2001, osa 7, p. 172. WSOY 1981. Jokelainen aloitti kodin teknologian opetuksen ilman aiempaa esimerkkiä. Tämä oli suuri haaste, johon liittyi myös uuden laitoksen tilojen, toimintojen ja käytäntöjen hahmottaminen sekä opetus- ja tutkimuslaitteiden ja -välineiden hankinta. Hän joutui tällöin myös tuottamaan oppimateriaalin ja oppikirjojen alan peruskursseja varten. Jokelaisen oma tutkimustyö painottui puhtausteknologiaan. Väitöskirjatyössään hän perehtyi radioaktiivisten menetelmien käyttöön, ja tätä kokemusta hän sovelsi luodessaan puhdistumisen mittaamiseen käytettäviä menetelmiä. Hän tutki radioaktiivisin menetelmin sekä kovien pintojen että tekstiililattioiden puhdistumista. Suurinta mielenkiintoa hän tunsi laboratorio-oloissa tehtyihin tutkimuksiin. Aiheen käytännönläheisyys vaati kuitenkin häntä laajentamaan tutkimusta myös työelämään ja arjen kotitaloustyöhön. == Lähteet == ==Kirjallisuutta== * * Luokka:Vuonna 1924 syntyneet Luokka:Vuonna 2019 kuolleet Luokka:Helsingin yliopiston professorit Luokka:Suomalaiset professorit